Chlorum

Chlorum"Ametallica: ... chlorum"  seu chlorium"Chlorium": Peter van der Krogt, "Elementa chemica" apud situm Elementymology & Elements Multidict est elementum chemicum halogenium cui numerus atomicus 17 et nota Cl et massa atomica 35,45. In systemate periodico ad gregem 17 et periodum tertiam pertinet (configuratio electronica 3s23p5). Sales cum metallis alcalinis facit, e.g. natrii chloridum vel salem communem.  Praeter carbonium, oxygenium, nitrogenium nobiliaque gasa chlorum cum omnibus aliis elementis reagit. Inprimis metalla oxidat.

Chlorum in ordinis mundi sanitarii indicem exemplarem medicamentorum essentialium receptum est.
 De purificatione et usu humano 
Corpus purum est gasium flavoviride (unde nomen e Graeco χλωρόν) et toxicum e moleculis biatomicis Cl2 constans, quod infra -35 gradus Celsianos condensatur. Per hydrolysem e natrii chlorido fuso purificatur. Tamquam substantia albicans adhibetur et ad inquinatas aquas purgandas (aquae potabili publice distributae semper parva pars chlori addita est). In pesticidarum quoque et plasticarum et solventium industriis utile est.

 In biologia 
In liquidis organicis anion chlorum () electrolyticae homoeostasi et pressioni osmoticae moderandae operam dat. Medici quantitatem chlori (chloraemia) in sanguine metiri solent. Acidum hydrochloricum (HCl) in glandulis stomachi mucosae a cellulis parietalibus dictis elaboratum, quae ionta () et () emittunt, digestioni chemicae alimentorum necessarium est quia pH optime inter 1,5 et 3.5 in cavo stomachi efficit et proteinarum structuras evolvit.

 Chlori composita chemica 
Chlorum multipliciter in natura inveniri potest. Anion () chlorum chlorida format. Alia chlori aniona quoque compositorum chemicorum magni momenti partes sunt ut chlorata (), chlorita (). Chlorum cum oxygenio alia vincula format, chlori oxida, ut chlori monoxidum (ClO•), chlori dioxidum (), chlori peroxidum (). Composita organochlorini sunt composita chemica in quibus atomi hydrogeni chloro substituti inveniuntur. Non paucis dioxinorum atomi chlori insunt, ut 2,3,7,8-tetrachlorodibenzodioxino, quod Bello Indosinensi II ineunte pars agenti aurantio herbicidae fuit.

Exempla chlori compositorum chemicorum:
 Acidum hydrochloricum (sive acidum muriaticum, acidum salis) 
 Chlori dioxidum 
 Myonium chloratum 
 Natrii chloridum ("sal") 

 De chloro in stratosphaera 
Olim etiam chlorofluori carbonida (CFC) vulgo adhibebantur velut gasia refrigerantia aut propulsatoria. Postquam vero cognitum est illas moleculas stratum ozontis delere et exitium ita vitae terrestri minari protocollum Montis Regii eorum usum vetuit. Nam illae moleculae non facile dissolvuntur et usque ad stratosphaeram ascendunt ubi a radiis ultraviolaceis secantur. Tum formantur radicalia instabilia Cl• quae oxygenium captant et rursus dimittunt secundum reactiones infrascriptas:
  Cl•(g) + O3(g)  →   ClO• + O2
  ClO•(g) + •O•(g)  →   Cl• + O2
Atomi chlori oxygenium a redintegratione ozontis moleculae prohibent. Praeterea chlorum in reactione non consumitur: ita velut catalysator statim rursus idem agere potest, quod damnum multiplicat.

 Notae 

 Nexus externi 
Vicimedia communia plura habent quae ad chlorum pertinent.
 Hoc elementum apud Patreon: periodic videos
 Quid chlorum efficiat
Chlorum: proprietates, fabricatio, usus

Categoria:Chlorum
Categoria:Elementa chemica
Categoria:Halogenica
Categoria:Halogena
Categoria:Ordinis mundi sanitarii medicamenta essentialia
!